42 każ ġdid tal-COVID-19 f'Malta, ifiqu 18-il persuna
Fl-aħħar 24 siegħa nstabu 42 każ ġdid ta' Covid-19 f'Malta, wara li saru 2,303 swab tests. L-awtoritajiet tas-saħħa qalu wkoll li 18-il persuna oħra ġew iddikjarati mfejqa, u b'hekk l-ammont ta' persuni f'Malta li fiequ mill-Covid-19 tela' għal 2,191. Minn total ta' 2,898 każijiet ikkonfermati f'Malta mill-bidu tal-pandemija, bħalissa hemm 680 li għadhom attivi. L-awtoritajiet tas-saħħa qalu li l-aħħar każijiet għadhom qed jiġu investigati. Sadanittant, mill-każijiet tal-bieraħ, 13-il każ kienu membri tal-familja minn każijiet diġà magħrufa, 3 kienu kuntatti diretti ma' persuni pożittivi, 2 każijiet kienu kollegi tax-xogħol ta' persuni pożittivi li kienu diġà maħrufa u 3 każijiet oħra kienu f'ġabra ta' nies ma' persuni pożittivi. Fl-aħħar ħin tħabbar ukoll li mietu 2 anzjani meta kienu pożittivi bil-Covid-19. Gepostet von saħħa am Donnerstag, 24. September 2020 Ara iktar hawn: Żewġ anzjani jmutu bil-Covid-19 f'Malta – jitilgħu għal 27 il-vittmi